Kasihku Selamanya

"Kasihku Selamanya" merupakan lagu nyanyian Dato' Sri Siti Nurhaliza yang dikeluarkan pada 10 Julai 2019. Lagu ini ialah hasil nukilan sepenuhnya oleh Aubrey Suwito dan lirik oleh Ad Samad. Ia merupakan lagu tema filem Dendam Pontianak. Lagu ini dikeluarkan sebagai single kedua untuk album ke-19 Siti, ManifestaSITI2020 yang akan dikeluarkan pada 3 Julai 2020. 

Penerbitan
Rakaman lagu "Kasihku Selamanya" mengambil masa dua jam untuk disiapkan. Menurut Aubrey Suwito selaku komposer, beliau mengarang lagu tersebut bagi memenuhi keupayaan vokal Datuk Seri Siti Nurhaliza. Apabila rakaman selesai, Suwito tidak terkejut melihat Siti telah menyiapkannya dengan mudah, walaupun baru sahaja melahirkan bayinya pada masa itu. "Apabila pihak produksi filem Dendam Pontianak, Tiger Tiger menyatakan hasrat mahu melamar Siti menyanyikan lagu runut bunyi produksi seram itu, saya meminta mereka berbincang dengan pihak pengurusannya.". Beliau berkata Siti hanya mempunyai satu hari untuk menamatkan proses rakaman. Sebagai seorang profesional, Siti berjaya melakukannya dalam masa dua jam sahaja. Aubrey mengakui bekerja dengan Siti ialah pengalaman yang sangat mudah.

Komposisi dan lirik
Sebuah lagu yang berdurasi selama empat minit dan 23 saat, "Kasihku Selamanya" bermula dengan solo piano yang mengiringi suara Siti sebelum mencapai paduan suara - pameran penyanyi vokal yang luas dan struktur orkestra dan struktur muzik yang serupa dengan beberapa genre lagu cinta Melayu yang paling klasik di Malaysia.

Keluaran
"Kasihku Selamanya" dikeluarkan pada 10 Julai 2019. Sebuah muzik video telah diterbitkan bagi mempromosikan lagu ini dan menampilkan adegan dari filem ini. Sewaktu dikeluarkan, "Kasihku Selamanya" menduduki tangga pertama platform penstriman muzik, iTunes sekaligus mengatasi kedudukan lagu "Señorita" nyanyian Shawn Mendes dan Camila Cabello yang berada di tangga kedua. Dalam ulasannya di Sensasi Selebriti, Budiey menyifatkan vokal Siti Nurhaliza kedengaran seperti tengah ‘menjampi’ pendengar dengan meluahkan perasaan seorang pontianak.

Format dan senarai runut
 Muat turun digital
 "Kasihku Selamanya" – 4:23

Sejarah keluaran
NegaraTarikhFormatLabelMalaysia10 Julai 2019Muat turun digital  pensitriman digitalSiti Nurhaliza Productions  Universal Music Group (Malaysia)

Rujukan

Kategori:Lagu 2019
Kategori:Single 2019
Kategori:Lagu Siti Nurhaliza